Diari Oficial de la Generalitat Valenciana


Sumari del DOGV 1730, del 24-02-1992 (1992/824042)

DECRET 23/1992, de 17 de febrer, del Govern Valencià, pel qual es declara Bé d'Interès Cultural com a Zona Arqueològica el jaciment denominat <<Solar de l'antiga ciutat de Xàtiva>>.
-------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/02/17/23/dof/vci/html**

### Dades del document

Número de DOGV
:   1730

Data del DOGV
:   24-02-1992

Secció del DOGV
:   DISPOSICIONS GENERALS

Número del document
:   1992/824042


Data del document
:   17-02-1992

Organisme emissor
:   Conselleria de Cultura, Educació i Ciència

Tipus de document
:   Decret

Decret 23/1992, de 17 de febrer, del Govern Valencià, pel qual es declara Bé d'Interès Cultural com a Zona Arqueològica el jaciment denominat "Solar de l'antiga ciutat de Xàtiva".  
La Direcció General de Patrimoni Cultural de la Conselleria de Cultura, Educació i Ciència, per Resolució de 26 de gener de 1989, incoà un expedient de declaració de Bé d'Interès Cultural com a Zona Arqueològica a favor del jaciment denominat «Solar de l'antiga ciutat de Xàtiva».  
Una vegada s'han acomplert tots els tràmits preceptius per tal d'incoar i instruir l?expedient, escau efectuar la citada declaració.  
El Tribunal Constitucional, per mitjà d'una sentència de 31 de gener de 1991, estableix que correspon a les comunitats autònomes, si la tenen assumida estatutàriament, la competència per a emetre la declaració formal de Bé d?Interès Cultural.  
Pel Decret 181/1991, de 15 d'octubre, del Govern Valencià, s'estableix l?òrgan competent per a la resolució d'expedients en matèria de Bens d?Interès Cultural de competència de la Generalitat Valenciana.  
En virtut de tot allò que s'ha exposat, vist l'article 31.5 de l?Estatut d?autonomia de la Comunitat Valenciana i d?acord amb allò que estableix la Llei 16/1985, de 25 de juny, del Patrimoni Històric Espanyol, i en el Reial Decret 111/1986, de 10 de gener, de desplegament parcial d'aquesta, a proposta del Conseller de Cultura, Educació i Ciència i amb la deliberació prèvia del Govern Valencià, en la reunió del dia 17 de febrer de 1992,  
DECRETE  
Article primer  
Es declara Bé d?Interès Cultural com a Zona Arqueològica el jaciment denominat «Solar de l'antiga ciutat de Xàtiva».  
Article segon  
La zona afectada per la declaració estarà delimitada per un perímetre de forma poligonal i regular compresa pels límits següents: des del punt conegut com la Porta de l'Ametlla, a l'angle nord-oest, continuant pel límit oest que formen les murades de ponent fins a l'angle sud-oest, Seguint per una línia imaginària formada per la cresta de la muntanya. Des d'ací, pel límit sud del llenç de la muralla del castell enllaça per l'angle sud-est. Des d'ací, seguit la muralla connecta amb la parcel·la número 35 F i, i segueix l?entorn exterior d'aquesta parcel·la per la part nord fins que s'uneix amb la parcel·la 35 A i continua pel límit nord de les parcel·les 29 i 28 en direcció oest pel perímetre exterior de la muralla (destruïda en part) en la cara nord fins a la unió amb la parcel·la número 18 i, des d'aquest punt, per una línia imaginària que confronta amb la part nord de les parcel·les 14 C i 14 A, fins a la unió amb la Porta de l'Ametlla.   
Aquest polígon correspon a la totalitat de les parcel·les núm. 14, 15, 16, 17, 18, 19, 20, 21, 22, 23, 24, 25, 26, 27, 28, 29 i 35, i part de la parcel·la núm. 37, del polígon 43 del pla parcel·lari del terme municipal de Xàtiva.  
La zona arqueològica de la qual s'efectua la declaració inclou els edificis següents:   
- El castell i el recinte emmurallat. Declarat Bé d?Interès Cultural (Monument Històrico-Artístic Nacional) en la Gaceta de Madrid de 4 de juny de 1931.  
- L'església de Sant Fèlix, del segle XIII. Declarada Bé d'Interès Cultural (Monument Històrico-Artístic Nacional en la Gaceta de Madrid de 8 de desembre de 1930.  
- La finca denominada Montsant, amb restes arquitectòniques d'un antic convent.  
- L'ermita de Sant Josep, del segle XVIII.  
- La Cava o Nevera  
- L'edifici conegut com les Santes.  
La descripció complementària del bé a què es refereix aquest decret i també la zona afectada per la declaració són els que consten sobre el pla i en la documentació que es troba en l?expedient corresponent.  
DISPOSICIO FINAL  
Aquest decret es publicarà en el Butlletí Oficial de l?Estat i entrarà en vigor l?endemà de la publicació en el Diari Oficial de la Generalitat Valenciana.  
València, 17 de febrer de 1992.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANDREU LOPEZ BLASCO


Còpia Permalink ELI